Elandsberg Eko-Toerisme | LekkeSlaap
Elandsberg Eko-Toerisme: Hooffoto's
Elandsberg Eko-Toerisme: Apartment
Elandsberg Eko-Toerisme bied koepons teen 10%-afslag.
Adres: Elandsberg Eko-Toerisme, Seekoevlei Plaas, Clanwilliam, 8135, Wes-Kaap
Elandsberg bied selfsorgwoonstelle met lugversorging in ‘n stil en veilige vallei op ‘n Rooibostee-landgoed in die hartjie van die ryk Sederberg-plantlewe. Hierdie area is wêreldbekend vir die veldblomskouspel van laat winter tot vroeg somer.
Elk van die twee woonstelle bestaan uit ‘n betreklik ruim leefarea, ‘n eetkamer, ‘n kombuisie, ‘n slaapkamer en ‘n badkamer. Albei is ten volle toegerus vir selfsorg en is rolstoelvriendelik. Elke eenheid het ‘n veranda, ‘n uitsigdek en ‘n braaiplek wat ook toeganklik is vir mense in rolstoele. Die tuin is spesiaal ontwerp sodat gaste in rolstoele dit ook kan geniet.
Onderdakparkeerplek, lugversorging en WiFi is beskikbaar. Daar is ook 'n swembad.
Daar is meer as 90 voëlspesies op die plaas te sien. Verder bied ons voetslaanpaaie en rooibos- en fynbos-safari's.
Dit is die ideale plek om net te ontspan en te geniet. Die meer energieke gaste kan egter hul eie koers kies om die landgoed te voet te verken en die vistas van berge en golwende heuwels te geniet. Om die Weskus en die Sederberg te verken kan ‘n reeks opwindende ontdekkings wees. Die Weskus met sy pragtige strande en rotsrande is net ‘n klipgooi weg. In Lambertsbaai is die groot malgaskolonie en dis altyd fassinerend om hierdie pragtige seevoëls te sien kom en gaan.
Nie lus vir die see nie? In die teenoorgestelde rigting lei die pad na een van die oudste bergreekse ter wêreld. Hier kan die besoeker hom verlustig aan skouspelagtige uitsigte, ongelooflike rotsformasies, talle voetslaanpaaie, eeu-oue rotskuns, bergfietsroetes en veel meer.
Elandsberg is ook ideaal geleë vir daguitstappies na Namakwaland met sy eindelose vertoning van veldblomme in die lente en na Nieuwoudtville, die bolplantmekka van die wêreld.
4.6 uit 5van 17 resensies vir Elandsberg Eko-Toerisme
Elandsberg Eko-Toerisme, Seekoevlei Plaas, Clanwilliam, 8135, Wes-Kaap
Gaste dink Elandsberg Eko-Toerisme het ’n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDJjZDgzNDMwLTBkNTgtNDUxYy05Y2JkLTY5YjVjZWZlYjFiZA?w=1440&h=960&fit=crop&auto=format Vanaf R590 per nag (vir 2 persone) 17 5 1 5 Elandsberg Eko-Toerisme Groenkol Rooibos Tea Estate 8135 Wes-Kaap 086 999 0018 14:00-18:00 10:00 -32.120916666667 18.6965